Les Rutes per l’Horta de Burjassot s’ajornen fins al 2021
2025-07-24

La complicada situació sanitària que ha generat la pandèmia de la COVID-19 dificulta el desenvolupament habitual de determinats projectes i programes municipals. Un d’ells és el programa de les Rutes per l’Horta de Burjassot que, al llarg de diferents caps de setmana a l’any, planteja eixides i passejos grupals per l’entorn i els camins que poblen l’horta local.

Des de la regidoria de Transició Ecològica, dirigida directament per l’alcalde de Burjassot, Rafa García, i a través de l’Oficina de Sostenibilitat Local, han pres la decisió d’ajornar les Rutes per l’Horta que es tenien que realitzar fins a desembre de 2020. “L’objectiu és que el programa es reprenga en 20201 però, hui dia, és preferible actuar amb prudència i ajornar aquest tipus d’eixides de grup fins que la situació sanitària millore i s’estabilitze. Sabem que és un programa que té bona acceptació entre la ciutadania i, per tant, la idea és que les Rutes tornen a programar-se tan prompte com siga possible” ha declarat l’alcalde.